钦定古今图书集成/理学汇编/字学典/第083卷 > 《宋陈思书苑菁华》 > 《蔡邕九势》
## 钦定古今图书集成/理学汇编/字学典/第083卷 > 《宋陈思书苑菁华》 > 《蔡邕九势》

夫书肇于自然，自然既立，阴阳生焉。阴阳既生，形势
出矣。藏头护尾，力在字中。下笔用力，肌肤之丽。故曰：
“势来不可止，势去不可遏。惟笔软则奇怪生焉。”
凡落笔结字，上皆覆下，下以承上，使其形势递相映
带，无使势背。

转笔宜左右回顾，无使节目孤露。

“藏锋”点画出入之迹，欲左先右，至回左亦尔。

《藏头员》笔属纸，令笔心常在点画中行。

护尾，画点势尽，力收之。

疾势出于啄磔之中，又在竖笔紧趯之内。

掠笔在于趱锋，峻趯用之。

涩势在于紧𫘝，战行之法。

横鳞竖勒之规。

此名《九势》，得之虽无师授，亦能妙合古人，须翰墨功多，即造妙境耳。